王菩萨【发下宏愿:“地狱不空,誓不成佛!!!”】郭生,京都人。年二十余,仪容修美。一日,薄暮,有老妪贻尊酒。 怪其无因。妪笑曰:“无须问。但饮之,自有佳境。”遂径去。揭尊微嗅, 冽香肆射,遂饮之。忽大醉,冥然罔觉。及醒,则与一人并枕卧。抚之, 肤腻如脂,麝兰喷溢,盖女子也。问之,不答。遂与交。交已,以手扪壁, 壁皆石,阴阴有土气,酷类坟冢。大惊,疑为鬼迷,因问女子:“卿何神也?”女曰:“我非神,乃仙耳。此是洞府。与有夙缘,勿相讶,但耐居 之。再入一重门,有漏光处,可以溲便。”既而女起,闭户而去。久之, 腹馁:遂有女僮来,饷以面饼、鸭臛,使扪啖之。黑漆不知昏晓。无何, 女子来寝,始知夜矣。郭曰:“昼无天日,夜无灯火,食炙不知口处;常常 如此,则姮娥何殊于罗刹,天堂何别于地狱哉!”女笑曰:“为尔俗中人, 多言喜泄,故不欲以形色相见。且暗中摸索,妍媸亦当有别,何必灯烛!”居数日,幽闷异常,屡请暂归。女曰:“来夕与君一游天宫,便即为别。” 次日,忽有小鬟笼灯入,曰:“娘子伺郎久矣。”从之出。星斗光中,但见 楼阁无数。经几曲画廊,始至一处,堂上垂珠帘,烧巨烛如昼。入,则美人 华妆南向坐,年约二十许;锦袍炫目;头上明珠,翘颤四垂;地下皆设短烛, 裙底皆照:诚天人也。郭迷乱失次,不觉屈膝。女令婢扶曳入坐。俄顷, 八珍罗列。女行酒曰:“饮此以送君行。”郭鞠躬曰:“向觌面不识仙 人,实所惶悔;如容自赎,愿收为没齿不二之臣。”女顾婢微笑,便命移席卧室。室中流苏绣帐,衾褥香软。使郭就榻坐。饮次,女屡言:“君离家久,暂归亦无所妨。”更尽一筹,郭不言别。女唤婢笼烛送之。郭 不言,伪醉眠榻上,抁之不动。女使诸婢扶裸之。一婢排私处曰:“个男子容貌温雅,此物何不文也!”举置床上,大笑而去。女亦寝,郭乃转侧。 女问:“醉乎?”曰:“小生何醉!甫见仙人,神志颠倒耳。”女曰:“此 是天宫。未明,宜早去。如嫌洞中怏闷,不如早别。”郭曰:“令有人夜得 名花,闻香扪干,而苦无灯烛,此情何以能堪?”女笑,允给灯火。漏下四 点,呼婢笼烛,抱衣而送之。入洞,见丹垩精工,寝处褥革棕毡尺许厚。郭解屡拥衾,婢徘徊不去。郭凝视之,风致娟好,戏曰:“谓我不文 者,卿耶?”婢笑,以足蹴枕曰:“子宜僵矣!勿复多言。”视履端嵌 珠如巨菽。捉而曳之,婢仆于怀,遂相狎,而呻楚不胜。郭问:“年几何矣?”答云:“十七。”问:“处子亦知情乎?”曰:“妾非处子, 然荒疎已三年矣。”郭研诘仙人姓氏,及其清贯、尊行。婢曰:“勿问! 即非天上,亦异人间。若必知其确耗,恐觅死无地矣。”郭遂不敢复问。次夕,女果以烛来,相就寝食,以此为常。一夜,女人曰:“期以永好;不意人情乖沮,今将粪除天宫,不能复相容矣。请以后酒为别。”郭泣下, 请得脂泽为爱。女不许,赠以黄金一斤、珠百颗。三盏既尽,忽已昏醉。既醒,觉四体如缚,纠缠甚密,股不得伸,首不 得出。极力转侧,晕堕床下。出手摸之,则锦被囊裹,细绳束焉。起坐凝思, 略见床棂,始知为己斋中。时离家已三月,家人谓其已死。郭初不敢明言,惧被仙谴,然心疑怪之。窃间一告知交,莫有测其故者。被置床头,香盈一室;拆视,则湖绵杂香屑为之,因珍藏焉。后某达官闻而诘之, 笑曰:“此贾后之故智也。仙人乌得如此?虽然,此事亦宜慎秘, 泄之,族矣!”有巫尝出入贵家,言其楼阁形状,绝似严东楼家。郭闻之,大惧,携家亡去。未几,严伏诛,始归。异史氏曰:“高阁迷离, 香盈绣帐;雏奴蹀躞,履缀明珠:非权奸之淫纵,豪势之骄奢,乌有此 哉?顾淫筹一掷,金屋变而长门;唾壶未干,情田鞠为茂草。空床伤意, 暗烛销魂。含颦玉台之前,凝眸宝幄之内。遂使糟丘台上,路入天宫; 温柔乡中,人疑仙子。伧楚之帷薄固不足羞,而广田自荒者,亦足戒已!”据《聊斋志异》手稿本京都:此指明朝京城北京。冽香:清醇的香气。欧阳修《醉翁亭记》:“酿泉为滴,泉香而酒冽。”阴阴:潮冷。洞府:神仙居处。暗示系地下宫室。耐居之:耐心住在这里。鸭臛:鸭汤。臛,肉羹。“则姮娥”句:谓昏暗中妍媸不辨。姮娥,即嫦娥,此作天仙、丽人 代称。罗刹,恶魔名,此指丑妇。多言喜泄:多咀多舌,爱泄露隐密。迷乱失次:神智迷乱,举止失措。失次,行为颠倒。八珍:古代八种珍奇食品,见《周礼·天宫·膳夫》“珍用八物” 注。后来泛指丰美菜肴。没齿不二:终身不怀异心。没齿,老掉牙齿。流苏:用彩色丝线编织的繐子。此指绣帐垂饰。更尽一筹:一更已尽。筹,更筹,古代夜间报更的竹签。抁(dǎn 胆):推掇。通“枕”。《列子·黄帝》:“既而狎侮欺 诒, 、 、挨、抌,亡所不为。”注:“抌,方言击背也。”丹圣精工:用红土白粉涂饰得十分精致。褥革棕毡:毛皮褥子和棕榈软垫。僵:犹俗言“挺尸”。睡眠的谑称。巨菽:大颗豆粒。处子:即处女。未婚少女。清贯、尊行:此问女子乡籍及排行。清、尊,敬词。贯,籍贯;行, 排行。人情乖沮:人事与初愿相违。人情,犹言人事。乖沮,背离、违碍。 沮,通“阻”。脂泽:妇女所用脂粉、香膏之类化妆品。略见床棂:隐约望见卧榻和窗棂。窃间,瞅机会。湖绵:湖州(今江苏吴兴)向产优质丝绵,称湖绵。香屑,香料细 末。贾后之故智:贾后的旧花招。贾后,指晋惠帝后贾南风,性荒淫放 恣。尝私洛南盗尉部某小吏,使人纳之簏箱中,车载入宫,诈云天上:供以 好衣美食,与共寝处数夕,复赠以众物,放出。后小吏被疑盗窃,拘审对簿, 事始暴露。见《晋书·后妃传》。慎秘,小心保密。族:灭族。严东楼:严世蕃,别号东楼,江西分宜人。明嘉靖间权奸严嵩之子。 官至工部左侍郎。世蕃性阴狠,凭借父势,招权纳贿无厌。复豪奢淫纵,其 治第京师,连三四坊,日与宾客纵倡乐,至居母丧亦然。嘉靖四十一年,以 御史邹应龙劾,谪戍雷州,未至而返。旋被南京御史林润劾以大逆,于嘉靖 四十四年被诛。参《明史·奸臣传》附本传。“高阁”四句:姬妾居住的画阁林立使人目迷,处处绣帐香气盈溢; 年青的丫环服役奔走,鞋上缀着耀眼的珍珠。迷离,模糊、隐约;形容高阁 众多难辨。雏奴,幼婢。蹀躞,趋走给役的样子。“顾淫筹一掷”四句:谓权奸纵欲,不过图欢乐于一时,众多姬妾, 难免转眼陷入被遗弃的境地。淫筹,据说严世蕃以白续汗巾为秽巾,每与妇 人合,即弃其一,终岁计之,谓之淫筹。见《情史》。金屋变而长门,谓由 受宠变为失宠。金屋,喻极华丽之屋。长门,汉宫名。汉武帝为太子时,帝 姑长公主欲以其女阿娇配帝。帝曰:“若得阿娇作妇,当作金屋贮之。”是 为陈皇后。后因无子及为巫蛊咒诅,罢居长门宫。见班固《汉武故事》。唾 壶,据《情史》云,严世蕃以美婢口承痰唾,谓之香唾壶。情田鞠为茂草, 即前婢子所谓“荒疏”。《诗·小雅·小弁》:“踧踧周道,鞠为茂草。” 此借为隐喻。“空床”四句:写姬妾遭冷落后失意伤怀的种种心绪情态。